Virallinen lehti nro C 167 , 02/06/1997 s. 0236



A4-0106/97 Päätöslauselma komission kertomuksesta tieliikenteen sosiaalilainsäädännön yhdenmukaistamisesta annetun asetuksen (ETY) N:o 3820/85 soveltamisesta 1991 - 1992 (komission 17. kertomus sosiaalilainsäädännön soveltamisesta maantiekuljetusten alalla) (KOM(95)0713 - C4-0065/96) Euroopan parlamentti, joka - ottaa huomioon komission kertomuksen (KOM(95)0713 - C4-0065/96), - ottaa huomioon liikenne- ja matkailuvaliokunnan mietinnön (A4-0106/97), A. katsoo, että ajo- ja lepoaikoja koskevien asetusten määräysten laiminlyönti vääristää vakavasti eri liikennemuotojen välistä kilpailua koskevia sääntöjä, B. ottaa huomioon, että tämä on ensimmäinen asetuksen N:o 3820/85 ja 22 päivänä helmikuuta 1993 tehdyn päätöksen (standardimuotoisen kertomuksen laatiminen) mukaisesti laadittu kertomus ja että eri jäsenvaltioiden tietoja ei ole saatettu lopulliseen muotoonsa, C. ottaa huomioon vakavien auto- ja kuorma-auto-onnettomuuksien huolestuttavan suuren määrän, joiden syynä on usein äärimmäisestä väsymyksestä johtuvat inhimilliset virheet ja myös raskaiden ajoneuvojen kuljettajien terveydelle haitalliset työolosuhteet, D. ottaa huomioon, että säännellyt ajo- ja lepoajat liittyvät ennen kaikkea tieturvallisuuteen ja vasta toissijaisesti työaikoihin, E. ottaa huomioon tiukan ja yhdenmukaisen valvonnan välttämättömyyden yhteisön alueella, jotta voitaisiin luoda terveet ja yhtäläiset kilpailuedellytykset kaikille maantiekuljetustoiminnan harjoittajille, sekä mahdollisuuden ja keinot myöntää tiettyjen maiden rahdinkuljettajille tienkäyttömaksujen alennuksia, F. ottaa huomioon, että sovittua vaatimusta ei vieläkään ole saavutettu kaikissa jäsenvaltioissa, G. muistuttaa, että maantieturvallisuus ja alan sosiaalilainsäädännön noudattaminen ovat selvästi toisistaan riippuvaisia, koska ajo- ja lepoajat vaikuttavat ratkaisevasti siihen, millaisessa fyysisessä ja henkisessä kunnossa kuljettajat ovat ajaessaan linja-autoa ja kuorma-autoa, H. muistuttaa, etteivät rankaisutoimet voi olla ainoa keino varmistaa lainsäädännnön noudattaminen; 1. Panee merkille, kuinka myöhässä ajanjaksot 1991 - 1992 ja 1993 - 1994 kattavat kertomukset on annettu; 2. Panee myös merkille tiettyjen tietojen ristiriitaisuuden ja epätäydellisyyden komission kertomuksessa; 3. Vaatii, että seuraava, ajanjakson 1993 - 1994 kattava kertomus on esitettävä viipymättä ja että siinä esitettävien tietojen on oltava yhteneväisempiä ja täydellisempiä; 4. Kehottaa toimivaltaisia tämän alan kansallisia viranomaisia tekemään kaikkensa komission tarvitsemien tietojen käyttöön saamisen nopeuttamiseksi; 5. Toteaa suuria eroja eri maissa toteutettavien valvontatoimien luonteessa ja määrässä; 6. Kehottaa komissiota jatkamaan aloittamaansa tämän alan yhdenmukaistamis- ja koordinointityötä yhtenäisempien ja keskenään vertailukelpoisempien tietojen käyttöön saamiseksi; 7. Pyytää komissiota laatimaan välittömästi uusia lainsäädäntöaloitteita asetuksessa ETY N:o 3820/85 vahvistettujen enimmäisajoaikojen lyhentämiseksi; toivoo, että komissio tarkastelee perusteellisesti muuta kuin ajoon käytettävää työaikaa ja toimii siten, että kuljettajien ammatillinen toiminta otettaisiin kokonaisuudessaan osaksi sosiaalilainsäädäntöä, jotta luotaisiin yhtäläiset kilpailuedellytykset ja otettaisiin huomioon muiden tienkäyttäjien yleinen turvallisuus sekä itse työntekijöiden terveys ja turvallisuus; 8. Vaatii, että valvottujen työpäivien määrää lisätään yleisesti ja asteittain kahteen prosenttiin, 9. Vaatii yhtenäisempien, luonteeltaan ennaltaehkäisevien sakkorangaistusten soveltamista, jotta rikkomukset eivät enää kannattaisi; 10. Iloitsee tärkeän valvontavälineen, sähköllä toimivan ajopiirturin, jota ei voi manipuloida, pian tapahtuvasta käyttöönotosta; 11. Kehottaa komissiota tutkimaan teknologian, esimerkiksi sen, jota käytetään automaattisissa tiemaksuissa, mahdollista käyttöä ajoneuvojen kuljettajia koskevien tietojen jatkuvan rekisteröimisen välineenä; 12. Kehottaa puhemiestään välittämään tämän päätöslauselman komissiolle, neuvostolle ja jäsenvaltioiden hallituksille.